Ордэн Пагоні

Ордэн Пагоні — найвышэйшая ўзнагарода Рады БНР.

 Гісторыя 
Ордэн Пагоні зацверджаны 1 верасня 1949 года дэкрэтам Старшыні Рады БНР Міколы Абрамчыка. Названы ў імя беларускага нацыянальнага сімвала і дзяржаўнага герба Беларускай Народнай Рэспублікі — «Пагоні».

Дэкрэтам ад 7 чэрвеня 1950 года Ордэнам Пагоні ўзнагароджаны

 Маёр «Ноч» (Міхал Вітушка) — Ордэнам Пагоні 1-й ступені.
 Усе Сябры Галоўнага Штаба партызанаў — Ордэнамі Пагоні 2-й ступені.
 Надлейтэнант «Саха» — Ордэнам Пагоні 2-й ступені.
 Маёр «Маланка» — Ордэнам Пагоні 2-й ступені.
 Маёр «Дуб» — Ордэнам Пагоні 2-й ступені.
 Камандзіры адмысловых аддзелаў СВС і «Чорнага Ката» — Ордэнамі Пагоні 2-й ступені.

Статут ўзнагароды зацверджаны Міколам Абрамчыкам і пачаў дзейнічаць з 5 жніўня 1951 года.

Пакуль не вядома ці была выраблена ўзнагарода або засталася толькі праектам. У беларускай газеце «Бацькаўшчына», выдаванай у Мюнхене, у нумары за 24 лютага 1952 года пададзены толькі малюнак ордэна, а таксама статут. У гэтай публікацыі былі таксама і іншыя ўзнагароды БНР. Была створаная «Капітула ордэну Пагоні» на чале з Старшынём Рады БНР, які і надаваў ордэн асобным дэкрэтам.

24 лістапада 2022 года Рада абвясціла пра абнаўленне Статута Ордэна Пагоні і заснаванне Медаля Ордэна Пагоні.Рада БНР абвяшчае пра абнаўленьне Статуту Ордэна Пагоні і заснаваньне Мэдаля Ордэну Пагоні

 Падставы для ўзнагароджвання 
Ордэн Пагоні быў створаны «з мэтаю ўзнагароджваньня выдатных цывільных ці вайсковых заслугаў у часе вайны ці міру, зробленых для славы і на карысьць Беларускага Народу». Узнагарода была «найвышэйшым ганаровым адзначэньнем Беларускага Народу» і надавалася «асобам, якія выдатна спрычыніліся да здабыцьця незалежнасьці, задзіночаньня ўсіх беларускіх земляў, або да ўзмацаваньня незалежнасьці і росквіту беларускай дзяржавы». Былі ўстаноўлены Вялікі крыж Ордэна Пагоні, Залаты крыж Ордэна Пагоні і Сярэбраны крыж Ордэна Пагоні. Меркавалася стварыць пяць ступеняў Ордэна ПагоніПра ўзнагародыЗначкі, жэтоны, мэдалі, але ў дэкрэце Міколы Абрамчыка згаданы толькі трыДЭКРЭТ АБ УЗНАГАРОДЖАНЬНІ ОРДЭНАМ ПАГОНІ, 1950 Г. Кандыдатаў на атрыманне ордэна мусіла вызначаць Капітула, а ўзнагароджваць — уласна Старшыня Рады сваім дэкрэтам.

 Апісанне 
Мусіў вырабляцца з золата або срэбра, прывешваецца на стужцы нацыянальных колераў. Крыж Ордэна Пагоні — васьміканцовы, пакрыты эмаллю, берагі залатыя або срэбныя. Па цэнтры крыжа залатая або сярэбраная Пагоня. Адваротны бок гладкі, з выбітым парадкавым нумарам ордэна. Зорка Ордэна Пагоні сярэбраная, складаецца з 8 пукоў прамянёў. Па цэнтры зоркі размешчаны крыж ордэна. Паводле Ц. Мазырца, на шырокіх папярочках крыжа былі літары БНР, а на цэнтральным верхнім канцы — пазначана ступеньМазырэц Ц. Узнагароды Беларусі.

 Ступені 
Раней Ордэн меў тры ступені.

Паводле абноўленага ў 2022 годзе Статута, узнагароджаныя Ордэнам Пагоні адзначаюцца кавалерскім крыжам, паўторна ўзнагароджаныя — камандорскім крыжамОрдэн Пагоні - Статут - Афіцыйны сайт Рады БНР.

Асобная ўзнагарода — Медаль Ордэна Пагоні, узнагароджаныя ім не лічацца кавалерамі ордэна.

 Крыніцы 

 Спасылкі 
 Значкі, жэтоны, медалі
 ДЭКРЭТ АБ УЗНАГАРОДЖАНЬНІ ОРДЭНАМ ПАГОНІ, 1950 Г
 РАДА БНР ЯК НАЙСТАРЭЙШАЯ БЕЛАРУСКАЯ ДЭМАКРАТЫЧНАЯ ADVOCACY GROUP
 Мазырэц Ц. Узнагароды Беларусі
 Пра ўзнагароды

Катэгорыя:З’явіліся ў 1949 годзе
Катэгорыя:1949 год у ЗША
Катэгорыя:Узнагароды Беларускай Народнай Рэспублікі
Катэгорыя:Беларуская дыяспара